Държавен вестник, бр. 101, 2013 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  101
3. не са в производство по ликвидация;
4. не са предприятия в затруднение.
(2) Земеделски производители, за които е 
установено, че са нарушили правилата за полз-
ване на ваучерите за гориво, нямат право да 
подават декларация за получаване на ваучери 
за гориво за срок две години.
Чл. 47б. (1) Общата номинална стойност на 
ваучерите за гориво се утвърждава със закона 
за държавния бюджет на Република България 
за съответната година.
(2) Общата номинална стойност на вауче-
рите за гориво се разпределя на земеделските 
производители въз основа на определената по 
чл. 47в индивидуална квота.
Чл. 47в. (1) Земеделските производители 
получават ваучери за гориво в рамките на 
индивидуална квота, определена в литри го-
риво. Индивидуалната квота е първоначална 
и окончателна.
(2) Първоначалната индивидуална квота 
се определя въз основа на подадена декла-
рация по чл. 47е, ал. 3, в която земеделският 
производител декларира прогнозно годишно 
потребление на гориво, коригирано съобразно 
одобрена методика от министъра на земеде-
лието и храните. Корекцията се извършва от 
служители на компетентната областна дирек-
ция „Земеделие“.
(3) Земеделските производители водят под-
робен годишен дневник за закупеното и дейст-
вително изразходваното гориво в стопанството. 
В дневника се отразяват данни за закупеното 
количество гориво, за видовете и обема из-
вършени дейности, използваните машини и 
съоръжения и действително изразходваното 
гориво. Дневникът е по образец, утвърден от 
министъра на земеделието и храните.
(4) Окончателната индивидуална квота 
представлява действително изразходваното 
през годината гориво при производството на 
първична селскостопанска продукция. Окон-
чателната индивидуална квота се определя от 
компетентната областна дирекция „Земеделие“ 
въз основа на декларацията по чл. 47е, ал. 4, 
подадена от земеделския производител. Към 
декларацията се прилагат копия от фактурите за 
закупено гориво и копие от дневника по ал. 3.
(5) Съответната областна дирекция на 
Държавен фонд „Земеделие“ съвместно с 
Контролно-техническата инспекция устано-
вява изразходваното при производството на 
първична селскостопанска продукция гориво 
за съответната година въз основа на данните 
от дневниците и фактурите, които земедел-
ските производители представят с подаване 
на декларацията по чл. 47е, ал. 4.
(6) Отстъпката на акциза по първоначалната 
индивидуална квота се определя в левове по 
следната формула:
ОАПИК = ПИК х ПОСА,
където:
ОАПИК е отстъпката на акциза по първо-
началната индивидуална квота;
ПИК е първоначалната индивидуална квота;
ПОСА е прогнозната отстъпка от стойността 
на акциза (за литър гориво).
(7) Отстъпката на акциза по окончателната 
индивидуална квота се определя в левове по 
следната формула:
ОАОИК = ОИК х ООСА,
където:
ОАОИК е отстъпката на акциза по окон-
чателната индивидуална квота;
ОИК е окончателната индивидуална квота;
ООСА е окончателната отстъпка от стой-
ността на акциза (за литър гориво).
(8) Отстъпката на акциза е равна на но-
миналната стойност, вписана във ваучера за 
гориво. При повече от един ваучер за гориво 
отстъпката на акциза е равна на сбора на но-
миналните стойности, вписани в съответните 
ваучери.
Чл. 47г. (1) Отстъпката от стойността на 
акциза е прогнозна и окончателна.
(2) Прогнозната отстъпка от стойността на 
акциза за литър гориво се определя в левове 
по следната формула:
ПОСА=ОНС/ΣПИКи,
където:
ПОСА е прогнозната отстъпка от стойността 
на акциза;
ОНС е общата номинална стойност по 
чл. 47б, ал. 1;
ПИКи са първоначалните индивидуални 
квоти на земеделските производители за съ-
ответната година.
(3) Окончателната отстъпка от стойността 
на акциза за литър гориво се определя в левове 
по следната формула:
ООСА=ОНС/ΣОИКи,
където:
ООСА е окончателната отстъпка от стой-
ността на акциза;
ОНС е общата номинална стойност по 
чл. 47б, ал. 1;
ОИКи са окончателните индивидуални 
квоти на земеделските производители за съ-
ответната година.
(4) Отстъпките по ал. 2 и 3 не може да над-
вишават разликата между размера на акциза 
за литър газьол, определен по реда на Закона 
за акцизите и данъчните складове, и мини-
малната данъчна ставка за газьол за моторно 
гориво, определена в Таблица Б на Приложе-
ние І на Директива 2003/96/ЕО на Съвета от 
27 октомври 2003 г. относно преструктури-
рането на правната рамка на Общността за 
данъчно облагане на енергийните продукти и 
електроенергията.